The Book Thief

The Book Thief er en krigsdramafilm fra 2013, regissert av Brian Percival. Hovedrollene spilles av Geoffrey Rush, Emily Watson og Sophie Nélisse, og var basert på en bok fra 2005 med samme navn Boktyven skrevet av Markus Zusak. Historien følger en liten jente som flytter inn hos sin tyske adoptiv-familie, under nazi-tiden. Filmen hadde premiere under Mill Valley Film Festival den 3. oktober 2013, og ble sluppet i USA den 8. november 2013.

Handling 
I februar 1938 forteller «Døden» om hvordan en ung jente kalt Liesel Meminger hadde vekket hans interesse. I en av åpningsscenene reiser tolv år gamle Liesel sammen med moren sin og lillebroren på et tog. På veien dør broren hennes, og han blir gravlagt rett ved siden av sporene. Liesel stjeler sin aller første bok, etter at den faller ut av en manns lomme. Liesel blir deretter brakt til sitt nye hjem i München, hvor hun møter sine nye foster-foreldre: Rosa Hubermann og Hans Hubermann. Rudy Steiner, en gutt som bor ved siden av dem, følger henne til skolen på hennes første skoledag. Men når en lærer ber Liesel om å skrive navnet hennes på tavlen, klarer hun bare å skrive tre X-er, og avslører for klassekameratene at hun ikke kan skrive. Hun blir hånet av de andre elevene i klassen.

En av guttene i klassen, Franz Deutscher, utfordrer henne til å lese bare ett ord, og Liesel banker ham opp. Hun imponerer dermed Rudy, og de blir raskt venner. Når fosterfaren hennes, innser at Liesel ikke kan lese, begynner han å lære henne. Liesel blir deretter besatt av å lese alt hun kan. Liesel og Rudy blir snart medlemmer av Hitlerjugend. Mens de er på en nazistisk bokbrenning-seremoni, blir Liesel og Rudy trakassert av Franz til å kaste bøker på bålet. Men Liesel blir opprørt over å se alle bøkene som blir brent. Etter at alle andre har gått sin vei etter at seremonien er ferdig, oppdager Liesel en bok som bare har blitt skadd i brannen. Men hun blir oppdaget av Ilsa Hermann, kona til ordføreren. Ilsa tar henne med til biblioteket deres, og forteller Liesel at hun kan komme innom når som helst og lese så mange bøker hun ønsker. Men Liesel blir snart oppdaget av ordføreren, som setter en stopper for alle de videre besøkene hennes.

Under Krystallnatten i november 1938 får Max Vandenburg og moren hans, som er jødiske, beskjed om at de burde komme seg unna så snart som mulig. Faren til Max hadde reddet livet til Hans under første verdenskrig, og derfor reiser han hjem til dem - hvor Rosa og Hans gir ham husly. Andre verdenskrig bryter snart løs, og Max blir derfor flyttet til en kjeller. Men det er det alt for kaldt, og han blir snart veldig syk. Liesel fortsetter å tyvlåne bøker fra ordførerens hjem, noe som snart blir oppdaget av vaskekona deres Rudy. Han oppdager hemmeligheten til Max, hvis navn han står inni en dagbok som Max ga til Liesel som julegave. På jobb får Hans øye på en nabo og venn - ved navn Lehman -  som blir ført bort av politiet fordi han er jøde. Hans forsøker å gripe inn, men dette forårsaker problemer for Hans og familien hans.

Skuespillere 
 Geoffrey Rush som Hans Hubermann, Liesels foster-far
 Sophie Nélisse som Liesel Meminger, bok-tyven
 Emily Watson som Rosa Hubermann, Liesels foster-mor
 Nico Liersch som Rudy Steiner, Liesels bestevenn
 Ben Schnetzer som Max Vanderburg
 Heike Makatsch som Liesels biologiske mor
 Barbara Auer som Ilsa Hermann, ordførerens kone
 Roger Allam som Døden, filmens forteller
 Sandra Nedeleff som Sarah
 Hildegard Schroedter som Fru Becker
 Rafael Gareisen som Walter Kugler, Max sin bestevenn
 Gotthard Lange som en graver på kirkegården
 Godehard Giese som en politimann på toget
 Oliver Stokowski som Alex Steiner, faren til Rudy
 Levin Liam som Franz Deutscher. Leder for en avdeling fra HitlerJugendd
 Carina Wiese som Barbara Steiner, moren til Rudy
 Julian Lehmann som Werner Meminger, Liesels bror
 Martin Ontrop som Herr Lehman, en jøde som blir arrestert

Eksterne lenker 
 

Dramafilmer fra USA
Filmer fra 2013
Engelskspråklige filmer